**Atvērtās pārvaldības rīcības plāna 2022. – 2025. gadam**

**uzraudzības padome**

**SĒDES PROTOKOLS Nr. 7**

|  |  |  |
| --- | --- | --- |
| Rīgā |  | 2025. gada 30. jūnijā |

Sēde notika: plkst. 10.30 – 13.00

Norises vieta: Valsts kancelejas Bibliotēka

**Sēdi vada:**

I.A. Eklona– Valsts pārvaldes politikas departamenta vadītāja

**Sēdē piedalās padomes locekļi un to pārstāvji:**

I. Kušķe –Valsts kancelejas Valsts pārvaldes politikas departamenta Valsts pārvaldes attīstības nodaļas konsultante labas pārvaldības jautājumos

Z. Legzdiņa-Joja – Valsts kancelejas Valsts pārvaldes politikas departamenta Valsts pārvaldes attīstības nodaļas konsultante sabiedrības līdzdalības jautājumos

I. Blačforda – Valsts kancelejas Stratēģiskās komunikācijas koordinācijas departamenta konsultante

I. Pučka – Valsts kancelejas Stratēģiskās komunikācijas koordinācijas departamenta konsultante

Z. Kalniņa – valsts sabiedrības ar ierobežotu atbildību "Latvijas Vēstnesis" LV portāla LV "Cilvēks.Valsts.Likums" administratīvā direktore, galvenā redaktora vietniece

M. Valdmane – Finanšu ministrijas vecākā eksperte stratēģiskās plānošanas un risku vadības jautājumos

D. Naunikas – Saeimas Sabiedrisko attiecību biroja vadītāja vietniece

J. Cunskis – biedrības "Latvijas Lielo pilsētu asociācija" pārstāvis

L. Puriņa – Valsts administrācijas skolas pakalpojumu pārvaldības konsultante

L.A.Putāne – biedrības "Latvijas Pilsoniskā alianse"

L.Stafecka – biedrības "Sabiedriskās politikas centrs PROVIDUS" direktores vietniece un vadošā pētniece labas pārvaldības un pretkorupcijas jautājumos

L. Ostrovska – Valsts zemes dienesta Pakalpojumu dizaina departamenta direktore

B. Jurkevica – Izglītības un zinātnes ministrijas Politikas iniciatīvu un attīstības departamenta eksperte

E. Balgalve – Ekonomikas ministrijas Sabiedrisko attiecību nodaļas vadītāja

I. Vilde – Satiksmes ministrijas Komunikācijas nodaļas sabiedrisko attiecību speciāliste

J. Šaicāne – Kultūras ministrijas Sabiedrības saliedētības departamenta direktore

U. Lielpēters – Valsts ieņēmumu dienesta Stratēģiskās vadības lietu un sabiedrisko attiecību pārvaldes Stratēģiskās vadības daļas vecākais eksperts

L. Amatniece – Viedās administrācijas un reģionālās attīstības ministrijas Datu pārvaldības nodaļas vecākā eksperte

V. Razumovskis – Viedās administrācijas un reģionālās attīstības ministrijas Pašvaldību departamenta direktors

E. Špengelis – Iekšlietu ministrijas Nozares politikas departamenta vecākais referents

G. Jansone – Iekšlietu ministrijas Stratēģiskās komunikācijas departamenta sabiedrisko attiecību speciāliste

K. Iosava – Ārlietu ministrijas Komunikācijas grupas vecākā referente

V. Briže – Aizsardzības ministrijas Militāri publisko attiecību departamenta Militāri publiskās informācijas nodaļas vadītājas vietniece

S. Segliņa – Tieslietu ministrijas Stratēģijas departamenta vecākā referente

V. Ogļina – Nacionālās elektronisko plašsaziņas līdzekļu padomes Juridiskā departamenta vadītāja vietniece

M. Spilve – Sabiedrības integrācijas fonda Administratīvā un finanšu departamenta direktors

K. Leitāne – biedrības "Latvijas Jaunatnes padome" interešu aizstāvības eksperte

**Sēdē piedalās citi dalībnieki:**

E. Kresse – Valsts kancelejas Valsts pārvaldes politikas departamenta datu analītiķe

I. Morica – nodibinājuma "Fonds atvērtai sabiedrībai DOTS" izpilddirektore

I. Kuzņecova – nodibinājuma "Fonds atvērtai sabiedrībai DOTS" stratēģisko projektu vadītāja

A. Šarkovska – biedrības "Latvijas Lauku forums" Kopienu projektu vadītāja

I. Kušķe iepazīstina ar uzraudzības padomes sēdes darba kārtību:

1. Dialoga apļi par Latvijas nākotni – secinājumi atklātības un līdzdalības jomās;
2. Iedzīvotāju aptaujas rezultātu prezentācija;
3. Saņemto priekšlikumu 2026.-2027. gada atvērtās pārvaldības plāna pasākumiem kopsavilkums;
4. 2025. gadā paredzētais konkurss atvērtās pārvaldības pasākumu atbalstam – nolikuma projekta prezentācija un priekšlikumi;
5. Atvērtās pārvaldības veicināšana Latvijā: apaļā galda diskusija.
6. **Dialoga apļi par Latvijas nākotni - secinājumi atklātības un līdzdalības jomās.**

I. Morica iepazīstina ar dialoga apļu metodi un pieredzi dialoga apļu metodes izmantošanā Latvijā.

A. Šarkovska informē par 2025.gada dialoga apļu par Latvijas nākotni līdz 2050. gadam norisi, praktiskajiem sarunu organizēšanas aspektiem.

I. Morica uzsver sarunu nozīmību, cieņu, attieksmi un cilvēcīgumu, kuri kā vērtības tika izcelti notikušajos sarunu apļos.

J. Šaicāne vēlas noskaidrot, vai ir iespējams identificēt vai dialoga apļu dalībnieki pārstāv mazākumtautības.

A. Šarkovska, I. Morica un I. Kuzņecova skaidro, kā notika apļi, kā notika dalībnieku atlase un kādi dalībnieki piedalījās.

M. Spilve jautā par dialoga apļu metodes rezultātu ilgstpēju un plāniem izmantot iegūtos rezultātus.

**Padomes lēmums:**

Pieņemt zināšanai visu pušu sniegto informāciju.

1. **Iedzīvotāju aptaujas rezultātu prezentācija.**

I. Kušķe un Z. Legzdiņa-Joja iepazīstina ar aptaujas rezultātiem, gūtajiem secinājumiem.

U. Lielpēters, M. Spilve, L. Stafecka jautā par veidiem, kā tika izplatīta informācija par iespējām piedalīties aptaujā. I. Kušķe un Z. Legzdiņa-Joja skaidro, ka veikta iedzīvotāju aptauja interneta vidē un dažādos kanālos izplatīta informācija par iespēju to aizpildīt.

**Padomes lēmums:**

Pieņemt zināšanai Valsts kancelejas sniegto informāciju.

1. **Saņemto priekšlikumu kopsavilkums**

I. Kušķe iepazīstina ar ministriju un biedrību sniegtajiem priekšlikumiem.

**Padomes lēmums:**

Pieņemt zināšanai Valsts kancelejas sniegto informāciju.

1. **Atvērtās pārvaldības veicināšana Latvijā: apaļā galda diskusija.**

I.A. Eklona informē par plāna izstrādes ietvaru un kontekstu. Plāns būs uz divu gadu termiņu un jāņem vērā ierobežotie valsts budžeta līdzekļi. I.A. Eklona aicina izteikties klātesošos par galvenajiem stratēģiskajiem virzieniem.

L. Stafecka ierosina strādāt divos galvenajos virzienos – pirmkārt, mazināt sabiedrības neuzticēšanos, kā tiek tērēti valsts un pašvaldību līdzekļi, nepieciešama daudz lielāka budžeta atklātība, uztveramība, atklātība iestāžu līmenī, pašvaldību līmenī, piemēram, izglītības joma; un, otrkārt, mazināt publiskajā sektorā nodarbināto distanci pret iedzīvotājiem – valoda, kā tiek pasniegta informācija, īpaši reģionos, godīga un vienkāršota lēmumu skaidrošana. Latgales situācija ļauj izdarīt secinājumus – nepieciešams kaut ko darīt, lai panāktu uzlabojumus.

V. Briže skaidro, ka aizsardzības jomā šobrīd ir piešķirts finansējums atbilstoši valdības rīcības plānam un Rīcības plānam Latvijas Austrumu pierobežas ekonomiskajai izaugsmei un drošības stiprināšanai 2025.–2027. gadam. 2025.gadā norisinās projektu konkurss biedrībām un nodibinājumiem, kā arī medijiem.

U. Lielpēters atbalsta budžeta atklātību (L. Stafeckas izteikto priekšlikumu). Turpmākajā periodā būs svarīgi labi vākt nodokļus – kad ekonomika iet uz leju, parasti nodokļu maksāšana mazinās. Tādēļ tēriņu atklātībai būs nozīme. Attiecībā uz komunikāciju – tam ir nozīme, kā runājam, informējam, skaidrojam, tomēr ir būtiski arī saklausīt iedzīvotāju viedokli un to tālāk izmantot. Vērš uzmanību uz iepriekš pausto nepieciešamību par rezultatīvo rādītāju skaidrai valodai, kas izmērītu, vai uzlabojas tas, kā cilvēki saprot (vai saprot labāk vai nesaprot labāk), ja tiek veikti atbilstoši pasākumi.

J. Šaicāne aicina izvēlēties kanālus, kas ļauj uzrunāt mazāk aktīvos – min kā piemēru mazākumtautības, to iesaisti. Pauž pateicību par Valsts kancelejas pieeju pašiem apstrādāt datus. Pateicas I. Moricai par pozitīvisma devu. Rosina uzrunāt jaunos zinātniekus, kuriem varētu būt interese pētīt šādus jautājumus.

I. Morica aicina likt uzsvaru uz vērtībām: atvērtība, finanšu atklātība un cilvēcīga komunikācija, min piemēru par sabiedrības saliedētību, kā arī pauž, ka satraucoša ir politiskā retorika un kopumā agresīvā retorika publiskajā telpā, nedrīkst to ignorēt.

I. Kuzņecova uzsver nozīmi tam, kā veidojam valsts komunikāciju, nošķirama stratēģiskā un attīstāma konstruktīvā komunikācija.

I.A. Eklona uzsver, ka esam maza sabiedrība, mums ir iespēja runāt vienam ar otru, pauž, ka jaunajā plānā jāliek akcents uz darbībām ar mērķi stiprināt sabiedrības vienotību, nodrošinot to caur iesaisti.

I.Vilde pauž, ka dialoga apļiem nepieciešami komunikācijas materiāli, lai popularizētu pieredzi, ko nozīmē šāda sabiedrības iesaistes metode.

I. Morica norāda, ka izprot komunikācijas materiālu nozīmi, pauž apņemšanos uz to strādāt.

G. Jansone norāda, ka jēgpilna līdzdalība ir jāatspoguļo medijos, lai dotu iespēju uzzināt par to, piemēram, sabiedriskajā pasūtījumā, kā arī uzsver, ka valsts pārvaldei ir jāpiedalās sarunu festivālā LAMPA, kam, iespējams, būtu vērts notikt arī citos reģionos, ne tikai Cēsīs.

I. Vilde min līdzīgu piemēru sarunu festivālam LAMPA, kas jau vismaz divus gadus tiek rīkots Daugavpilī.

M. Spilve pauž, ka jaunajā plānā ietverami pasākumi, lai nodrošinātu caurspīdīgumu lēmumu pieņemšanā un finansējuma izlietošanā, kā arī līdzdalības iespēju plašāka izmantošana.

L. Amatniece rosina izmantot vienotos pakalpojumu centrus komunikācijai ar sabiedrību.

Z. Kalniņa aicina izmantot lvportals.lv valsts pārvaldes informācijas izplatīšanai, uzsverot, ka portālam ir augsta uzticamība sabiedrībā un plaša auditorija.

L.A. Putāne aicina pārskatīt esošos plāna pasākumus, to izpildes statusu, vērtējot nepieciešamību turpināt jaunajā plānā. Uzsver, ka ir svarīgi tilti, kas dod iespēju savienot valsts pārvaldi un sabiedrību, iesaistot kopienu līderus, bibliotekārus. Biedrībām un nodibinājumiem iespējama vidutāja loma. Kā arī uzsver, ka pilsoniskais dialogs tiek īstenots, problēma piemērošanā – TAP portālā ir aktīva darbība, bet organizācijas nesaņem par to informāciju.

J. Šaicāne aicina saglabāt vērtības, norāda uz Lietuvas piemēru komunikācijai par negadījumu ar ASV karavīriem, nozīmīga skaidra, patiesa komunikācija. Abām pusēm jābūt gatavām klausīties, jāatrod atslēgas frāzes.

K. Leitāne – jauniešiem ir būtiska saprotama valoda. Aicina plānā ietvert aktivitātes starppaaudžu sadarbības sekmēšanai, lai mazinātu, ka jaunieši neizprot seniorus, seniori neizprot jauniešus.

L. Stafecka aicina vārdu savienojumu "vienkāršā valoda" aizstāt vārdu savienojumu "cilvēcīga valoda", ņemot vērā, ka sarunāšanās ir starp cilvēkiem nevis robotiem.

U. Lielpēters dalās ar piemēru, kad 2004. gadā britu karaliskā flote palīdzēja vākt krāsmatas cunami teritorijā, un tas bija lielisks stratēģiskās komunikācijas solis. Aicina Latgales virzienā skatīties caur rīcību, kas ietekmē sirdis un prātus.

V. Briže norāda uz ministrijas organizētajiem semināriem par aizsardzības jautājumiem Latgales reģionā.

I. Morica atsaucas uz pieredzi no Lūznavas – grūti skatīties kā jauniešiem trūkst motivācijas mācīties, attīstīties. Ierēdņi varētu izstāstīt par karjeras iespējām valsts pārvaldē, armijā utt.

I.A. Eklona uzver, ka ir būtiska mazāk aktīvo iedzīvotāju iesaiste lēmumu pieņemšanas procesos. Pateicas par idejām, uzsver, ka visa pamatā ir vērtības. Informē, ka būs tikšanās ar Latgales plānošanas reģionu.

**Padomes lēmums:**

Pieņemt zināšanai visu pušu sniegtos priekšlikumus un turpināt diskusiju 2025.gada augustā.

1. **2025. gadā paredzētais konkurss atvērtās pārvaldības pasākumu atbalstam – nolikuma projekta prezentācija un priekšlikumi.**

I.A. Eklona iepazīstina ar Valsts kancelejas iecerēto konkursu, tostarp laika grafiku.

V.Briže uzdot precizējošu jautājumu, vai pamats ir plāna aktivitātes. M. Spilve jautā par konkursa finansējumu. B. Jurkevica uzsver, ka svarīgi pēc konkursa sniegt atgriezenisko saiti visiem pretendentiem un skaidrot izvēli.

I.A. Eklona aicina apdomāt idejas, kuras varētu konkursā pieteikt. Kā arī uzver, ka svarīgi būtu pieteikt projektus pārmaiņu atspoguļošanai birokrātijas mazināšanā, parādot ieguvumus sabiedrībai.

L.A. Putāne lūdz precizēt, vai šāds atbalsts sniegts līdz šim.

I.A. Eklona informē, ka tas ir pirmais šāds konkurss.

**Padomes lēmums:**

Pieņemt zināšanai nolikuma projektu.

**Nākamā uzraudzības padomes sēde plānota 2025. gada otrajā pusē.**

*Pielikumā:*

* Valsts kancelejas prezentācijas;
* Prezentācija par dialoga apļiem.

|  |  |  |
| --- | --- | --- |
| Valsts pārvaldes politikas departamenta  vadītāja | (paraksts\*) | I.A. Eklona |
|  |  |  |

\* Dokuments ir parakstīts ar drošu elektronisko parakstu